વડાપ્રધાન નરેન્દ્ર મોદી આજે ઇઝરાયેલમાં બેબી મોશેને મળ્યા હતા. 26/11 મુંબઇ હુમલાના સાક્ષી તેવો બેબી મોશે હવે 11 વર્ષનો યુવક થઇ ગયો છે. પીએમ મોદીને મળીને મોશે કહ્યું કે તે પીએમ મોદી અને તમામ ભારતીયોને પ્રેમ કરે છે. એટલું જ નહીં તેણે હિન્દીમાં પીએમ મોદીને કહ્યું કે હું ઇચ્છું છું કે મને તમારા આશીર્વાદ મળે અને આશા રાખું છું કે તમે લાંબા સમય સુધી ભારતના પ્રધાનમંત્રી બન્યા રહો. તો બીજી તરફ બેબી મોશેને મળ્યા પછી પીએમ મોદી મોશે અને તેના પરિવારને ભારત આવવા આમંત્રિત કર્યા છે. સાથે જ તેમણે મોશેના પરિવાર માટે લાંબા ગાળાના વીઝાની વ્યવસ્થા કરવાની વાત પણ કહી હતી. ત્યારે મોશે દ્વારા વાંચવામાં આવેલા આ કાર્ડ પછી હાજર તમામ લોકોએ તાળીના ગડગડાટ સાથે તેને વધાવી લીધો હતો. જુઓ મોશેનો આ વીડિયો.